LH ตั้งเป้ารายได้ปี 66 โต 20% ลุยเปิด 17 โครงการ 3.5 หมื่นล้าน
LH เตรียมเปิด 17 โครงการใหม่ปีนี้ มูลค่า 3.5 หมื่นล้านบาท หวังดันรายได้ปีนี้เติบโต 20% พร้อมตั้งงบลงทุน 9 พันล้านบาท ซื้อที่ดินพัฒนาโครงการต่อเนื่อง
LH เตรียมเปิด 17 โครงการใหม่ปีนี้ มูลค่า 3.5 หมื่นล้านบาท หวังดันรายได้ปีนี้เติบโต 20% พร้อมตั้งงบลงทุน 9 พันล้านบาท ซื้อที่ดินพัฒนาโครงการต่อเนื่อง
13 ม.ค. 2566

บริษัท แลนด์ แอนด์ เฮาส์ จำกัด (มหาชน) หรือ LH เปิดเผยว่า บริษัทตั้งเป้าปี 65 มียอดขาย 3.5 หมื่นล้านบาท ยอดโอน 3.3 หมื่นล้านบาท พร้อมทำรายได้ธุรกิจอสังหาริมทรัพย์ให้เช่า 7.15 พันล้านบาท
โดยวางแผนเปิด 17 โครงการใหม่ มูลค่ารวม 3.49 หมื่นล้านบาท แบ่งเป็น 16 โครงการแนวราบ และคอนโดมิเนียม 1 โครงการ คือ The Key ศรีนครินทร์ ที่จะเปิดตัวในไตรมาส 3/66
ขณะที่ตั้งงบลงทุน 9 พันล้านบาท แบ่งใช้ซื้อที่ดินพัฒนาโครงการเพื่อขาย 6 พันล้านบาท และซื้อที่ดินพัฒนาอสังหาริมทรัพย์ให้เช่า 3 พันล้านบาท
นอกจากนี้ยังมีแผนขายโรงแรมในประเทศไทยเข้ากองทรัสต์เพื่อการลงทุนในอสังหาริมทรัพย์ (REIT) และมีแผนออกหุ้นกู้อีก 1.4 หมื่นล้านบาทในปี 66